Operation på øvre og nedre øjenlåg er en sikker operation med få komplikationer, når den udføres korrekt. Dog er der som ved alle andre operationer en lille risiko for komplikationer. Behandlingskrævende blødninger er meget sjældne ved operationer på øjenlåg, og kommer oftest inden man udskrives. Dog kan man godt få et ”blåt øje” efter operationen, hvilket skyldes mindre efterblødninger. Dette kan forlænge tiden inden øjenomgivelser er normale, men påvirker ikke resultatet. Forbigående dobbeltsyn og sløret syn ses ved mindre end 1% af tilfældene. Nedsat følesans i øjenlågene. Besvær med at lukke øjnene. Dry eyes -syndrom. Svien og brændende fornemmelse. Hvis arrene i meget sjældne tilfælde ikke heler tilfredsstillende op, kan man efter 3-6 måneder korrigere arret. Unormal øjenlågsposition kan i meget sjældne tilfælde ses. Øget tåreflåd eller tørhed i den første uge kan lindres af viskøse øjendråber. Dyb blødning. Ekstremt sjældent (1:10.000) ses en dyb blødning bag øjet. Symptomerne er meget kraftige smerter bag øjet. Hvis tilstanden ikke behandles hurtigt, kan det medføre varige synsnedsættelse og blindhed grundet øget tryk på synsnerven. Oplever du dette, skal du straks kontakte kirurgen. Får du ikke kontakt til kirurgen, skal du ringe til nærmeste vagtcentral mhp. akut tilsyn ved en øjenafdeling/øjenlæge på et hospital. I under 1% af operationerne kan efterforløbet kompliceres af infektion, som oftest behandles med enten antibiotika øjendråber eller tabletter. Ektropion. En tilstand efter operation på nedre øjenlåg hvor slimhinden på indersiden af nedre øjenlåg mister kontakten med selve øjet grundet hævelse og væskeansamling. I sjældne tilfælde tager det mange uger inden tilstander falder til ro, men ofte normaliseres tilstanden 1-2 uger. Tilstanden kan yderst sjældent (under 1 %) være permanent og medføre et behov for en ny korrigerende operation.